ส่วนที่ 1

การประกอบธุรกิจ

ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท โรงพยาบาลนนทเวช จำกัด (มหาชน) เปิดให้บริการเมื่อวันที่ 3 กันยายน 2524
ดำเนินกิจการเป็นโรงพยาบาลเอกชนระดับตติยะภูมิ (Tertiary Care) ขนาด 208 เตียง
ด้วยทุนจดทะเบียน 160 ล้านบาท จดทะเบียนเป็นบริษัทมหาชนในตลาดหลักทรัพย์เมื่อปี 2537
ให้บริการรักษาพยาบาลด้วยศูนย์เฉพาะทางกว่า 20 สาขา
พร้อมทีมบุคลากรทางการแพทย์ที่มีประสบการณ์
ทันสมัยด้วยเครื่องมือและอุปกรณ์การแพทย์ที่มีประสิทธิภาพ ความพร้อมของศูนย์ส่งเสริมสุขภาพ
(Wellness Center) ด้วยรถเอกซเรย์ระบบดิจิตอลแบบเคลื่อนที่
ให้บริการตรวจสุขภาพทั้งในและนอกสถานที่ รถพยาบาลฉุกเฉินตลอด 24 ชั่วโมง

บริษัทฯ ได้รับการรับรองระบบคุณภาพมาตรฐานโรงพยาบาล ดังนี้

-   ระบบคุณภาพมาตรฐานอาหารสำหรับผู้ป่วย GMP/HACCP ตั้งแต่ปี 2550

-   ระบบคุณภาพมาตรฐานโรงพยาบาล HA&HPH : Hospital Accreditation ตั้งแต่ปี 2550

-   มาตรฐานคุณภาพห้องปฏิบัติการทางการแพทย์ ISO 15189 ตั้งแต่ปี 2550

-   ระบบคุณภาพมาตรฐานโรงพยาบาลระดับสากล Joint Commission
    International(JCI) ตั้งแต่ปี 2554

-   ระบบคุณภาพโรงพยาบาลที่มีการออกแบบระบบงานเพื่อการดูแลผู้ป่วยที่มีคุณภาพ
    โดยอาศัยพื้นฐานทางวิชาการ มีการพัฒนาอย่างต่อเนื่อง เป็นแบบอย่างที่ดี ได้รับ Good
    Practice of Endometriosis
    ของการดูแลผู้ป่วยโรคเยื่อบุมดลูกเจริญผิดที่(Endometriosis)
    จากสถาบันรับรองคุณภาพสถานพยาบาล (องค์การมหาชน) ตั้งแต่ปี 2554

-   มาตรฐานคุณภาพการจัดการด้านพลังงาน ISO 50001 : 2011 ตั้งแต่ปี 2556

-   มาตรฐานการรักษาโดยการฟอกเลือดด้วยเครื่องไตเทียม จากคณะอนุกรรมการตรวจรับรอง

  มาตรฐานการรักษาโดยการฟอกเลือดด้วยเครื่องไตเทียม

  ผลงานเด่นและความภาคภูมิใจของโรงพยาบาลนนทเวช

1.  รางวัลเกียรติยศโรงพยาบาลคุณภาพ Hospital Quality Award 2009, 2011, 2014

  (Reward and Recognition for Highest Quality Hospital)
  โรงพยาบาลได้รับรางวัล Platinum

  Award ด้านการรักษาพยาบาลทางการแพทย์และระบบบริการบริษัท อเมริกัน อินเตอร์เนชั่นแนล

  แอสชัวร์รัน จำกัด (เอไอเอ)

2.  รางวัลเกียรติยศการบริการ การประสานงาน และการให้บริการตรวจสุขภาพยอดเยี่ยม(AACP
    Best Customer Service Award 2008-2009, 2011 , AACP Most Admired
    Award 2013, Allianz Ayudhya Excellent Check Up Award 2013 , Allianz
    Ayudhya Most Admired Award) ในโครงการ “Allianz Ayudhya Hospital
    Service Awards 2015”) , Allianz Ayudhya Most Admired Award, Group A)
    และ Allianz Ayudhya Excellent Check Up Award, Group A) ในโครงการ
    Allianz Ayudhya Hospital Service Awards 2018 จาก บมจ.อลิอันซ์ อยุธยา
    ประกันชีวิต

3.  รางวัลเกียรติยศโรงพยาบาลดีเยี่ยมด้านมาตรฐานการรักษาพยาบาลและการบริการ Good

  Provider Award 2005-2007 3 ปีซ้อนจากบริษัทบูพาประกันสุขภาพ จำกัด (BUPA)

4.  รางวัลยอดเยี่ยมด้านความร่วมมือระหว่างองค์กร (The Best of Network
    Co-Operation Award) ในโครงการ Muang Thai Life Assurance MODERN
    Hospital Award 2015 จาก บมจ.เมืองไทยประกันชีวิต

5.  รางวัลดีเด่นอันดับที่ 1 โรงพยาบาลขนาดใหญ่ ด้านความรวดเร็ว
    มีคุณภาพและเข้าใจความต้องการลูกค้า (The Best of Customer Satisfaction
    Award) ในโครงการ “Muang Thai Life Assurance Hospital Award 2016”

    1.  วิสัยทัศน์ พันธกิจ ค่านิยมองค์กร และเป้าหมายการดำเนินธุรกิจของบริษัท ดังนี้

วิสัยทัศน์( Vision )

  เป็นโรงพยาบาลชั้นนำ
  ที่ให้บริการรักษาพยาบาลครอบคลุมทุกสาขาอย่างมืออาชีพด้วยเทคโนโลยีที่ทันสมัย เป็นที่พึงพอใจ
  และไว้วางใจของผู้รับบริการ

  พันธกิจ( Mission )

  ให้บริการรักษาพยาบาลแบบองค์รวม ทั้งส่งเสริม ดูแลรักษา ป้องกัน และฟื้นฟู
  ด้วยเทคโนโลยีทางการแพทย์ที่ทันสมัย โดยบุคลากรทางการแพทย์มืออาชีพ

  ค่านิยมองค์กร(Core Values) : “ CARES ”

C : Customer Centric มุ่งเน้นลูกค้าเป็นศูนย์กลางในการให้บริการ

A : Accountability & Integrity มุ่งเน้นรับผิดชอบในหน้าที่และปฏิบัติตามจริยธรรม

R : Result-oriented มุ่งเน้นบรรลุเป้าหมายในการทำงาน

E : Excellent Teamwork มุ่งเน้นการทำงานเป็นทีมและเคารพให้เกียรติผู้อื่น

S : Safety มุ่งเน้นการยึดมั่นและปฏิบัติตามมาตรฐานเพื่อความปลอดภัย

เป้าหมายและกลยุทธ์การดำเนินธุรกิจ

  บริษัทฯ มีเป้าหมายขับเคลื่อนการพัฒนาที่ยั่งยืนทั้งองค์กร โดยมี 6 กลยุทธ์ดังนี้

1. ดำเนินธุรกิจด้วยความโปร่งใส มีคุณธรรม จริยธรรม และมีความรับผิดชอบต่อผู้มีส่วนได้ส่วนเสีย

  2. ดำเนินธุรกิจด้วยการพัฒนาคุณภาพการรักษาพยาบาลและวิชาการอย่างต่อเนื่องโดยเทียบเคียง

  ผลการรักษากับมาตรฐานสากล

3. ดำเนินธุรกิจด้วยความจริงใจ ใส่ใจ ให้ใจ เข้าใจ ด้วยจิตวิญญาณแห่งวิชาชีพ

4. ดำเนินธุรกิจด้วยความสำคัญกับพนักงานซึ่งเป็นทรัพยากรอันทรงคุณค่าโดยดูแลและส่งเสริมให้

ทำงานอย่างมีความสุข มีสุขภาพดี มีการเติบโตในหน้าที่อย่างภาคภูมิใจ

5. ดำเนินธุรกิจโดยใช้คุณธรรม และจิตวิญญาณเพื่อการดูแลผู้ป่วย โดยการฝึกสมาธิและเจริญสติ

  รักษาจิต

6. ดำเนินธุรกิจด้วยความรับผิดชอบต่อสังคมโดยมีการบริหารทรัพยากรอย่างมีประสิทธิภาพ และ

มีการจัดการสิ่งแวดล้อมที่ดีในทุกกระบวนการทำงาน

1.2 การเปลี่ยนแปลงและพัฒนาการที่สำคัญ

-   ปี 2556 : เมื่อเดือนมีนาคม บริษัทฯ
    ได้ดำเนินการจัดซื้อที่ดินที่ติดกับโรงพยาบาลโดยมีวัตถุประสงค์สำคัญ
    เพื่อทำการก่อสร้างอาคารโรงพยาบาลใหม่ เพื่อรองรับการขยายบริการที่เพิ่มขึ้นในอนาคต
    ขณะนี้อยู่ระหว่างการออกแบบ ในส่วนของการให้บริการจัดตั้งศูนย์ ศูนย์สมองและระบบประสาท
    stroke fast track (Neurology Clinic)
    ให้การดูแลผู้ป่วยทางสมองซึ่งแนวโน้มจะมีผู้รับบริการเพิ่มมากขึ้น

  บริษัทฯ ร่วมรณรงค์เกี่ยวกับการอนุรักษ์พลังงานและสิ่งแวดล้อม
  โดยเข้าร่วมโครงการพัฒนาต่อยอดการดำเนินการจัดการพลังงานตามกฎหมายประเทศไทย
  กับกรมพัฒนาพลังงานทดแทนและอนุรักษ์พลังงาน ไปสู่ระบบการจัดการพลังงานในระดับสากล
  (ISO 50001) เป็นโรงพยาบาลและสถานประกอบการแห่งแรกในประเทศไทย
  ที่สามารถดำเนินการพัฒนาการจัดการพลังงานจนประสบผลสำเร็จ
  ได้รับการรับรองมาตรฐานการจัดการพลังงาน (ISO 50001)

-   ปี2557 : ได้รับการรับรอง JCI Re-Accreditation ในเดือนพฤษภาคม
    และมีการพัฒนาการแพทย์ในสาขาต่างๆ เช่น ผ่าตัดหลอดเลือดสมองหรือโรคหัวใจ
    พัฒนาการรักษาโรคเรื้อรังเฉพาะทางแบบตติยภูมิด้วยมาตรฐานการรักษาสากล (Tertiary
    Care) โดยเน้นการรักษาแบบองค์รวม และมุ่งเน้นการส่งเสริมสุขภาพ การป้องกันโรค
    การคัดกรอง การรักษาโรคและฟื้นฟูสภาพร่างกายของผู้ป่วยให้กลับคืนเป็นปกติ
    ในส่วนที่ดินที่ติดกับโรงพยาบาล ขณะนี้บริษัทฯ
    อยู่ระหว่างดำเนินการขออนุญาตก่อสร้างอาคารโรงพยาบาล

-   ปี2558 : ได้นำนวัตกรรมเพื่อการผ่าตัดแผลเล็กผ่านกล้อง 3 มิติ "3D Full High
    Definition Laparoscopic Surgery" ยกระดับการบริการและเทคโนโลยีทางการแพทย์
    เพื่อเสริมศักยภาพการรักษาพยาบาลให้มีประสิทธิภาพสูงสุด
    ตอบสนองความต้องการด้านสุขภาพอย่างครบวงจรภายใต้คุณภาพมาตรฐานระดับสากล

-   ปี2559 : ได้รับการรับรอง HA Re-Accreditation ครั้งที่ 3 เมื่อเดือน สิงหาคม
    ที่ผ่านมา ได้ร่วมลงนามทำบันทึกข้อตกลงความร่วมมือทางวิชาการ (MOU)
    กับโรงพยาบาลราชวิถี เพื่อร่วมมือทางวิชาการและการทำวิจัยทางการแพทย์
    การพัฒนาบุคลากรทางการแพทย์ เพื่อส่งเสริมให้กระบวนการรักษาพยาบาลมีคุณภาพ
    มีประสิทธิภาพสูงสุดต่อผู้ป่วยและผู้รับบริการในอนาคต

-   ปี2560 : ได้รับการรับรอง Re-Accreditation JCI 5^(th) Edition Standards
    ในเดือนมิถุนายน และมีการพัฒนาเทคโนโลยีทางการแพทย์และการตรวจวินิจฉัยในสาขาต่างๆ
    เช่น พัฒนาศูนย์เทคโนโลยีผ่าตัดผ่านกล้อง อาทิเช่น
    ศูนย์กระดูกและข้อผ่าตัดซ่อมเอ็นหัวเข่าผ่านกล้อง , ศูนย์สุขภาพสตรี
    ผ่าตัดผ่านกล้องทางนรีเวช และศูนย์ศัลยกรรมเฉพาะทาง ผ่าตัดศัลยกรรมตกแต่งผ่านกล้อง
    เน้นการรักษาแบบองค์รวม โดยส่งเสริมให้มีการดูแลสุขภาพ การป้องกันโรค การคัดกรอง
    การรักษาโรคและฟื้นฟูสภาพร่างกายของผู้ป่วยให้กลับคืนเป็นปกติ

  ในปีที่ผ่านมา บริษัทฯครบรอบ 36 ปี ได้จัดโครงการ “36 ดวงตา คืนชีวา ให้ชีวิต”
  ร่วมกับจังหวัดนนทบุรี โดยให้การรักษาผู้ป่วยต้อกระจกด้วยแพทย์ผู้เชี่ยวชาญ
  และเทคโนโลยีที่ทันสมัย
  รวมถึงการให้คำแนะนำแก่ผู้ป่วยตั้งแต่การผ่าตัดไปจนถึงการติดตามผลผู้ป่วย
  โดยไม่เสียค่าใช้จ่ายเพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช

-   ปี2561 : บริษัทฯ ได้ขยายฐานลูกค้าไปยังประเทศในกลุ่มอาเซียน
    โดยได้ดำเนินการตั้งสำนักงานในเมืองย่างกุ้งประเทศพม่าเพื่อให้คำปรึกษาและส่งผู้ป่วยมารักษาที่โรงพยาบาล

  การพัฒนาเทคโนโลยีทางการแพทย์
  ในส่วนของการผ่าตัดโรงพยาบาลมุ่งเน้นการผ่าตัดผ่านกล้องโดยสาขาที่มุ่งเน้นประกอบด้วย
  สาขาทางนรีเวช กระดูกและข้อ สมองและระบบประสาท และศัลยกรรม
  ทั้งนี้เพื่อให้ผู้ป่วยได้รับความสะดวกและรวดเร็วในการรักษาพยาบาล
  พร้อมกันนี้ยังได้ลงทุนในเครื่องมือทางการแพทย์เพื่อช่วยให้การฟื้นฟูร่างกายเป็นไปอย่างมีประสิทธิภาพมากขึ้น
  อาทิเช่น หุ่นยนต์ฝึกเดิน (GAIT ROBOT) และเครื่องกระตุ้นไฟฟ้าสำหรับผู้ป่วยที่มีปัญหา เป็นต้น

  ในวาระครบรอบ 37 ปีโรงพยาบาลได้ร่วมบริจาคเงิน 37
  บาทสำหรับทุกๆยอดค่ารักษาพยาบาลตั้งแต่ 1,000 บาท ขึ้นไป ตลอดเดือนกันยายน
  เพื่อสมทบทุนบำรุงสภากาชาดไทยรวมเป็นเงินทั้งสิ้น 1.33 ล้านบาท และได้จัดกิจกรรมโครงการ
  "แค่ให้ก็สุขใจ" (ร่วมบริจาคโลหิต) ประจำปี 2561 เพื่อให้เป็นส่วนหนึ่งในการจัดหา
  และร่วมบริจาคโลหิตให้กับศูนย์บริการโลหิตแห่งชาติ สภากาชาดไทย จำนวน้ 49,050 มิลลิลิตร

1.3 โครงสร้างการถือหุ้นของกลุ่มบริษัท

- ไม่มี -

1.4 ความสัมพันธ์กับกลุ่มธุรกิจของผู้ถือหุ้นใหญ่

- ไม่มี –

2. ลักษณะการประกอบธุรกิจ

บริษัท โรงพยาบาลนนทเวช จำกัด (มหาชน)
ประกอบกิจการโรงพยาบาลเอกชนแห่งแรกของจังหวัดนนทบุรี ได้เปิดดำเนินการเมื่อ วันที่ 3
กันยายน 2524 โดยมีสำนักงานใหญ่ตั้งอยู่ที่ เลขที่ 432 ถนนงามวงศ์วาน ตำบลบางเขน
อำเภอเมืองนนทบุรี จังหวัดนนทบุรี 11000 โทรศัพท์ 0-2596-7888 โทรสาร 0-2589-8753
www.nonthavej.co.th เป็นโรงพยาบาลระดับตติยะภูมิ ตั้งอยู่บนเนื้อที่ 4 ไร่ 3 งาน 80
ตารางวา ให้บริการด้านการรักษาพยาบาล โดยเปิดบริการรักษาพยาบาลทั้งผู้ป่วยใน (In
Patient) และ ผู้ป่วยนอก (Out Patient) ตลอดถึงผู้ป่วยฉุกเฉิน
พร้อมด้วยบริการรถพยาบาลตลอด 24 ชั่วโมง
นอกจากนี้ยังให้บริการตรวจสุขภาพทั้งในและนอกสถานที่
โดยทีมแพทย์ผู้เชี่ยวชาญเฉพาะในทุกสาขาและทีมงานที่มีความชำนาญ
พร้อมเครื่องมือและอุปกรณ์การรักษาพยาบาลที่ทันสมัยมีประสิทธิภาพสูง ปัจจุบันมีเตียงสำหรับผู้ป่วยใน
208 เตียง ห้องตรวจผู้ป่วยนอก 90 ห้อง สามารถให้บริการผู้ป่วยนอกได้ประมาณ 2,200
รายต่อวัน ได้ขยายเวลาให้บริการคลินิกผู้ป่วยนอก จนถึงเวลา 24.00 น.

โครงสร้างรายได้จำแนกตามประเภทผู้ป่วย

(หน่วย : ล้านบาท )

  ---------------------------------------- ---------- -------- ---------- -------- ---------- --------
  ประเภทผู้ป่วย                               2561                2560                2559       

                                           มูลค่า       %        มูลค่า       %        มูลค่า       %

  ผู้ป่วยนอก                                  1,200.38   54.63    1,118.98   54.48    1,065.39   53.82

  ผู้ป่วยใน                                   997.15     45.37    934.91     45.52    914.00     46.18

  รวม                                      2,197.53   100.00   2,053.89   100.00   1,979.39   100.00

  อัตราเพิ่ม(ลด)ของมูลค่าการให้บริการรักษาพยาบาล   143.64     6.99     74.42      3.76     77.54      4.08
  ---------------------------------------- ---------- -------- ---------- -------- ---------- --------

โครงสร้างรายได้จำแนกตามประเภทการให้บริการ

(หน่วย : ล้านบาท)

  ------------------------ ---------- -------- ---------- -------- ---------- --------
  ประเภทการให้บริการ         2561                2560                2559       

                           รายได้      %        รายได้      %        รายได้      %

  ค่ายา                     651.74     29.66    615.57     29.97    587.20     29.67

  ค่าธรรมเนียมแพทย์           491.19     22.35    462.33     22.51    442.55     22.36

  ค่าห้องและบริการ            273.55     12.45    253.34     12.34    248.79     12.57

  ค่าเครื่องมือและอุปกรณ์แพทย์    251.51     11.45    240.68     11.72    220.32     11.13

  ค่าตรวจวินิจฉัย              377.63     17.19    343.45     16.72    338.26     17.09

  อื่น ๆ                     151.91     6.90     138.52     6.74     142.59     7.18

  รวมทั้งสิ้น                  2,197.53   100.00   2,053.89   100.00   1,979.39   100.00
  ------------------------ ---------- -------- ---------- -------- ---------- --------

  2.1 ลักษณะผลิตภัณฑ์หรือบริการ

  โรงพยาบาลนนทเวช เป็นโรงพยาบาลระดับตติยะภูมิ ขนาด 208 เตียง
  ให้บริการรักษาพยาบาลแบบสหสาขาวิชาชีพ ครบทุกสาขา
  โดยคณะแพทย์และบุคลากรทางการแพทย์ที่เชี่ยวชาญ และมากด้วยประสบการณ์
  พร้อมทั้งอุปกรณ์ทางการแพทย์ที่ทันสมัยครบวงจร เปิดให้บริการทั้งผู้ป่วยนอกผู้ป่วยในตลอด 24
  ชั่วโมง โดยมีการจัดตั้งศูนย์การแพทย์เฉพาะทางและคลินิกรักษาโรคเฉพาะทางระบบ
  ด้วยแพทย์ผู้เชี่ยวชาญเฉพาะโรค และบริการหลักต่างๆดังต่อไปนี้

1.  ผู้ป่วยนอก มีห้องตรวจ จำนวน 90 ห้อง ประกอบด้วย ศูนย์การแพทย์เฉพาะทาง จำนวน 24
    ศูนย์ แผนกเฉพาะทาง 5 แผนก ดังนี้

  ---------------------------------------- -----------------------------------
  24 ศูนย์การแพทย์ และ 5 แผนกเฉพาะทาง         

  • ศูนย์เทคโนโลยีผ่าตัดแผลเล็ก (MIS)            • ศูนย์กระดูกและข้อ

  • ศูนย์นรีเวช                               • ศูนย์เด็กและวัยรุ่น

  • ศูนย์มะเร็ง                               • ศูนย์สร้างเสริมสุขภาพ

  • ศูนย์รักษ์เต้านม                            • ศูนย์หัวใจ

  • ศูนย์ผ่าตัดผ่านกล้องทางนรีเวชและมะเร็งทางนรีเวช • ศูนย์เบาหวาน

  • ศูนย์รักษามะเร็งทางนรีเวช                   • ศูนย์สมองและระบบประสาท

  • ศูนย์ผิวพรรณและศัลยกรรมความงาม             • ศูนย์รังสีและภาพเพื่อการวินิจฉัย

  • ศูนย์โรคระบบทางเดินปัสสาวะ                 • แผนกตา หู คอ จมูก

  • ศูนย์ระบบทางเดินหายใจ                     • ศูนย์โรคระบบทางเดินอาหารและตับ

  • ศูนย์ฉุกเฉินหลอดเลือดสมองและหัวใจ            • ศูนย์ศัลยกรรมเฉพาะทาง

  • ศูนย์ทันตกรรมปลอดเชื้อ                      • แผนกอายุรกรรม

  • ศูนย์เวชศาสตร์ฟื้นฟู และกายภาพบำบัด           • แผนกโรคไต

  • ศูนย์โรคผิดปกติการหลับ                      • แผนกสุขภาพใจ

  • ศูนย์ฉุกเฉิน                               • แผนกควบคุมน้ำหนัก

  • ศูนย์ครรภ์คุณภาพ                           
  ---------------------------------------- -----------------------------------

2.  ผู้ป่วยใน ประกอบด้วยห้องพักประเภทต่างๆ ดังนี้

+-----------------------------------+----------------------------------+
| -   ห้องคลอด                       | -   ห้องทารกแรกเกิด                |
+-----------------------------------+----------------------------------+
| -   ห้องเดี่ยว                       | -   ห้องคู่                         |
+-----------------------------------+----------------------------------+
| -   ห้อง Deluxe                    | -   ห้อง VIP                      |
+-----------------------------------+----------------------------------+

  2.1.3 บริการสนับสนุนต่างๆ ดังนี้

+-----------------------------------+----------------------------------+
| -   แผนก ไอซียู และซีซียู              | -   แผนกห้องผ่าตัด                  |
+-----------------------------------+----------------------------------+
| -   แผนกไตเทียม                    | -   แผนกห้องปฏิบัติการทางการแพทย์     |
+-----------------------------------+----------------------------------+
| -   แผนกโภชนาการ/โภชนบำบัด         | -   นนทเวชสหคลินิก                 |
+-----------------------------------+----------------------------------+
| -   บริการตรวจสุขภาพนอกสถานที่        | -   บริการรถพยาบาล รับ – ส่ง        |
|                                   |     ผู้ป่วยตลอด 24ชม.               |
+-----------------------------------+----------------------------------+

  2.2 การตลาดและการแข่งขัน

2.2.1 นโยบายและลักษณะการตลาดของผลิตภัณฑ์หรือบริการ

  2.2.1.1 กลยุทธ์ทางการตลาด

  (1) นโยบายการตลาด

เน้นการตลาดเชิงรุกไปพร้อมๆกับการสร้างแบรนด์เพื่อเพิ่มฐานลูกค้าใหม่ทั้งในประเทศและต่างประเทศ
ทั้งกลุ่มลูกค้าทั่วไปและลูกค้าที่เป็นบริษัทฯ การรักษาลูกค้าเก่าโดยการบริหารความสัมพันธ์กับลูกค้า
(CRM) เฉพาะกลุ่มและรายบุคคลเพิ่มมากขึ้น โดยผ่านการจัดกิจกรรมอย่างสม่ำเสมอ
เพื่อส่งเสริมการตลาดทั้งภายในและภายนอก ตลอดจนการผลิตสื่อสิ่งพิมพ์ต่างๆ
เพื่อเป็นการสื่อสารและให้ข้อมูลรวมทั้งการใช้สื่อดิจิตอล(Digital) นอกจากนี้
โรงพยาบาลยังให้ความสำคัญกับการส่งเสริมสุขภาพแบบองค์รวม ( Holistic Health
Promotion ) เป็นการช่วยส่งเสริมให้ผู้ป่วยได้มีคุณภาพชีวิตที่ดีขึ้น
ทั้งนี้บริษัทมีการพัฒนาคุณภาพการบริการทั้งด้านเทคโนโลยี
และการรักษาพยาบาลอย่างต่อเนื่องให้เทียบเท่าโรงพยาบาลเอกชนชั้นนำ
ในการเข้าสู่มาตรฐานการให้บริการระดับสากล
เพื่อขยายตลาดให้ครอบคลุมทั้งตลาดในประเทศและต่างประเทศ

  (2) นโยบายด้านพัฒนาคุณภาพการรักษา

ยึดถือจุดประสงค์เพื่อพัฒนาศูนย์การแพทย์เฉพาะทาง ( Excellent Center)
เน้นการสรรหาและพัฒนาบุคลากรผู้เชี่ยวชาญการรักษาเฉพาะทางในแต่ละสาขา
นำเทคโนโลยีทางการแพทย์ที่ทันสมัยมีประสิทธิภาพสูงมาให้บริการ
โดยทีมบุคลากรทางการแพทย์ที่มีความรู้ความสามารถ และประสบการณ์

  (3) นโยบายพัฒนาคุณภาพการให้บริการ

มุ่งเน้นการพัฒนาคุณภาพ และปรับปรุงกระบวนการให้บริการผู้ป่วย
สนับสนุนการให้บริการตามมาตรฐานสากลอย่างต่อเนื่อง
โดยการสร้างความพึงพอใจให้กับลูกค้าสูงสุดด้วยบริการที่สะดวกและรวดเร็ว
โดยการนำเทคโนโลยีสารสนเทศที่ทันสมัยเข้ามาช่วยเสริมการให้บริการ

2.2.1.2 การจัดจำหน่ายและช่องทางการจำหน่าย

ด้วยประสบการณ์กว่า 37 ปีทำให้โรงพยาบาลมีความเชื่อมั่นในกลุ่มพันธมิตรธุรกิจกว่า 1,000 แห่ง
โดยได้รับการยอมรับจากบริษัทต่างๆ เช่น บริษัทประกันชั้นนำ
รวมทั้งบริษัทคู่สัญญาลูกค้าชั้นนำระดับประเทศและต่างประเทศที่ดำเนินงานในประเทศไทย
จากอุตสาหกรรมต่างๆ เช่น อุตสาหกรรมพลังงาน อุตสาหกรรมอิเลคทรอนิคส์ อุตสาหกรรมยานยนต์
อุตสาหกรรมการบิน และอุตสาหกรรมเครื่องดื่ม เป็นต้น

โรงพยาบาลได้เพิ่มช่องทางการจัดจำหน่ายอย่างต่อเนื่อง
รวมทั้งเพิ่มขีดความสามารถในการยอมรับกลุ่มลูกค้าให้หลากหลายมากขึ้น

โรงพยาบาลมีสัดส่วนของการให้บริการ ดังนี้

สัดส่วนการให้บริการแก่ลูกค้าแต่ละประเภท

(หน่วย : ล้านบาท)

  ----------------------------------- ---------- -------- ---------- -------- ---------- --------
                                      2561       %        2560       %        2559       %

  รายได้จากบริษัทที่ทำสัญญากับทางโรงพยาบาล   861.62     39.21    772.80     37.63    739.05     37.34

  รายได้จากลูกค้าทั่วไป                    1,335.91   60.79    1,281.01   62.37    1,240.34   62.66

  รายได้รวม                            2,197.53   100.00   2,053.81   100.00   1,979.39   100.00
  ----------------------------------- ---------- -------- ---------- -------- ---------- --------

2.2.1.3 ลักษณะลูกค้า

จำแนกเป็น 2 ประเภท ดังนี้

+----------------------------------+-----------------------------------+
| 1.ลูกค้าทั่วไป                       | คือ กลุ่มลูกค้าที่เข้ามารับบริการรักษาพยาบาล |
|                                  | หรือตรวจสุขภาพโดยรับผิดชอบค่าใช        |
|                                  | ้จ่ายด้วยตนเองทั้งในประเทศและต่างประเทศ |
+----------------------------------+-----------------------------------+
| 2.ลูกค้าที่มีสัญญาให้บริการ              | คือ                                |
|                                  | กลุ่มลูกค้าที่มีสัญญาตรวจสุขภาพพ           |
| 2.1 ลูกค้าบริษัทคู่สัญญา                | นักงานหรือสัญญารักษาพยาบาลกับโรงพยาบาล |
+----------------------------------+-----------------------------------+
| 2.2 ลูกค้าบริษัทประกัน                | คือ                                |
|                                  | กลุ่มลูกค้าซึ่งท                        |
|                                  | ำสัญญาในรูปแบบประกันสุขภาพหรือประกันชีวิต |
|                                  | ก                                 |
|                                  | ับบริษัทประกันชีวิตโดยค่าใช้จ่ายบริษัทประกันฯ |
|                                  | จะเป็นผู้รับผิดชอบให้ตามเงื่อนไขแห        |
|                                  | ่งสัญญาซึ่งผู้เอาประกันได้ทำไว้กับบริษัทประกัน |
+----------------------------------+-----------------------------------+

2.2.2 สภาพการแข่งขันภายในอุตสาหกรรม

2.2.2.1 โครงสร้างอุตสาหกรรม

ปัจจุบันประชาชนมีความรู้ความเข้าใจ
ให้ความสำคัญกับการดูแลรักษาสุขภาพและการสร้างคุณภาพชีวิตที่ดี
ให้ความสำคัญในเชิงป้องกันดูแลรักษาสุขภาพเพิ่มขึ้น นอกจากการรักษาพยาบาลเมื่อเจ็บป่วย
ส่งผลให้มีผู้ใช้บริการโรงพยาบาลเพิ่มสูงขึ้น

2.2.2.2 สถานภาพในการแข่งขัน

ธุรกิจโรงพยาบาลมีการแข่งขันสูง
ประสบการณ์ในการให้บริการมีผลกับความน่าเชื่อถือของโรงพยาบาล
ในปัจจุบันการให้บริการของโรงพยาบาลรัฐมีการพัฒนาบริการเทียบเท่ากับบริการของโรงพยาบาลเอกชน
ทำให้โรงพยาบาลต้องเผชิญกับคู่แข่งทั้งโรงพยาบาลภาครัฐและโรงพยาบาลเอกชน

โรงพยาบาลนทเวชมีแนวทางในการบริหารจัดการเพื่อเสริมสร้างข้อได้เปรียบและรองรับสภาวะการแข่งขันสูงของอุตสาหกรรมและความต้องการที่เปลี่ยนแปลงของลูกค้าดังนี้

(1) มุ่งส่งเสริมการเป็นโรงพยาบาลครอบครัวชั้นนำทั้งด้านภาพลักษณ์ และบริการ เนื่องจาก
บริษัทเปิดให้บริการมากว่า 30 ปี เป็นที่รู้จักกลุ่มลูกค้า มีฐานลูกค้าครอบคลุมทุกช่วงอายุ

(2) มุ่งพัฒนาการรักษาในโรคที่มีลักษณะเฉพาะทางและซับซ้อนมากยิ่งขึ้น
และต่อยอดการรับรองคุณภาพรายโรค ทั้งในประเทศและต่างประเทศ เช่น มาตรฐาน JCI และ
HA รายโรค
รวมทั้งนำเทคโนโลยีทางการรักษาพยาบาลที่ทันสมัยมาเพื่อเพิ่มศักยภาพการรักษาพยาบาล

(3) มุ่งพัฒนาคุณภาพอย่างต่อเนื่อง โดยการรักษาระดับคุณภาพมาตรฐานสากล (JCI)
รวมทั้งมาตรฐานระดับประเทศ (HA)และ มาตรฐานคุณภาพห้องปฏิบัติการ (ISO 15189 :2007)
และมาตรฐานระบบคุณภาพอาหารสำหรับผู้ป่วย GMP/HACCP

(4) ขยายพื้นที่การให้บริการเนื่องจากทำเลที่ตั้งของบริษัท ตั้งอยู่บนถนนงามวงศ์วาน
ซึ่งเป็นศูนย์กลางของชุมชน มีอัตราการเติบโตของชุมชนและที่อยู่อาศัยในพื้นที่ใกล้สูง
ติดห้างสรรพสินค้าขนาดใหญ่ ใกล้กับสถานที่ราชการ รัฐวิสาหกิจขนาดใหญ่

  (5) มีการบริหารความเสี่ยงด้านทรัพยากรบุคคล ทำให้สามารถวางแผนทรัพยากรเพื่อรองรับการ

เติบโต และการโยกย้ายบุคลากรทางสายวิชาชีพ ทำให้ได้บุคลากรที่มีคุณภาพ
และมีปริมาณเพียงพอต่อการขยายตัวและให้บริการ

2.3 การจัดหาผลิตภัณฑ์หรือบริการ

การจัดให้ได้มาซึ่งผลิตภัณฑ์เพื่อจัดจำหน่าย ประกอบด้วยปัจจัยที่สำคัญ 2 ประการ คือ

  2.3.1 การจัดหาทีมแพทย์และพยาบาล ที่มีความเชี่ยวชาญในแต่ละสาขาของโรค
  เพื่อสามารถให้บริการแก่ผู้ป่วยได้อย่างทั่วถึง แพทย์และพยาบาลทุกท่านล้วนมีคุณสมบัติครบถ้วน
  และผ่านการคัดเลือกจากองค์กรแพทย์

กำลังการให้บริการและปริมาณการให้บริการที่เกิดขึ้น

  -------------------------------- ------------ ------------ ------------
                                   2561         2560         2559

  กำลังการให้บริการ                                             

  ผู้ป่วยใน (200 เตียง) ในปี2560        73,000       73,000       65,700

  ผู้ป่วยนอก (2,200 คนต่อวัน)           803,000      803,000      730,000
  -------------------------------- ------------ ------------ ------------

  -------------------------------- ------------ ------------ ------------
                                   2561         2560         2559

  ปริมาณการให้บริการที่เกิดขึ้น                                      

  ผู้ป่วยใน (เตียง)                    48,240       46,148       46,378

  ผู้ป่วยนอก (คน)                     620,547      608,289      596,588
  -------------------------------- ------------ ------------ ------------

  -------------------------------- ------------ ------------ ------------
                                   2561         2560         2559

  การใช้กำลังการให้บริการผู้ป่วยใน                                  

  ผู้ป่วยใน (%)                       66.08        63.22        70.59

  ผู้ป่วยนอก (%)                      77.28        75.75        81.72
  -------------------------------- ------------ ------------ ------------

2.3.2 การจัดหาวัตถุดิบและผู้จำหน่ายวัตถุดิบ(Suppliers)

2.3.2.1 วัตถุดิบได้แก่ ยา เวชภัณฑ์ และวัสดุสิ้นเปลืองต่างๆ ที่ใช้ในการรักษาพยาบาล

(หน่วย : ล้านบาท)

  -------------------------------- ------------ ------------ ------------
                                   2561         2560         2559

  การสั่งซื้อภายในประเทศ               487.77       455.06       435.05

  การสั่งซื้อภายนอกประเทศ              -            -            -

  รวม                              487.77       455.06       435.05
  -------------------------------- ------------ ------------ ------------

การสั่งซื้อวัตถุดิบ จำพวก ยา เวชภัณฑ์ และวัสดุสิ้นเปลืองต่างๆ ที่ใช้ในการรักษาพยาบาล
เป็นการสั่งซื้อจากผู้ผลิตหรือตัวแทนจำหน่ายภายในประเทศทั้งสิ้น
โดยกำหนดให้มีคณะกรรมการพิจารณาการนำเข้ามาใช้ในโรงพยาบาล

2.3.2.2 การกำจัดวัตถุดิบที่ใช้แล้ว

บริษัทฯ มีการคัดแยกวัตถุดิบที่ใช้แล้ว เป็นประเภทขยะrecycle ขยะทั่วไป และขยะอันตราย
ซึ่งขยะอันตรายจะจำแนกเป็น 3 กลุ่ม คือ ขยะติดเชื้อ ขยะสารเคมี ขยะมีคม
โดยสำนักงานเทศบาลนนทบุรีเข้ามารับขยะทั่วไปและขยะอันตรายทุกวัน เพื่อนำไปกำจัดทำลาย
ทั้งนี้เพื่อให้การจัดการวัตถุดิบที่ใช้แล้วมีความปลอดภัยต่อชุมชนและรักษาสิ่งแวดล้อม

สถิติจำนวนน้ำหนักขยะในแต่ละปี ดังนี้

+-----+--------------------------------+---------+---------+---------+
| ล   | รายการ                         | ปี 61    | ปี 60    | ปี 59    |
| ำดับ |                                |         |         |         |
+-----+--------------------------------+---------+---------+---------+
| 1   | ขยะทั่วไป (กก.)                  | 281,273 | 278,455 | 242,244 |
+-----+--------------------------------+---------+---------+---------+
| 2   | ขยะอันตราย (กก.)                | 125,669 | 124,659 | 123,149 |
+-----+--------------------------------+---------+---------+---------+
| จ   |                                | 406,942 | 403,114 | 365,393 |
| ำนว |                                |         |         |         |
| นน้ำ |                                |         |         |         |
| หนัก |                                |         |         |         |
| รวม |                                |         |         |         |
| (ก  |                                |         |         |         |
| ก.) |                                |         |         |         |
+-----+--------------------------------+---------+---------+---------+
| จำน |                                | 620,547 | 608,289 | 596,588 |
| วนผ |                                |         |         |         |
| ู้ป่วย |                                |         |         |         |
| นอก |                                |         |         |         |
| (   |                                |         |         |         |
| คน) |                                |         |         |         |
+-----+--------------------------------+---------+---------+---------+
| ส   |                                | 0.66    | 0.66    | 0.61    |
| ัดส่ว |                                |         |         |         |
| นจำ |                                |         |         |         |
| นวน |                                |         |         |         |
| น้ำห |                                |         |         |         |
| นักข |                                |         |         |         |
| ยะต |                                |         |         |         |
| ่อจำ |                                |         |         |         |
| นวน |                                |         |         |         |
| ผู้ป่ว |                                |         |         |         |
| ย(ก |                                |         |         |         |
| ก./ |                                |         |         |         |
| คน) |                                |         |         |         |
+-----+--------------------------------+---------+---------+---------+

3. ปัจจัยความเสี่ยง

-   ปัจจัยความเสี่ยงจากการเกิดข้อพิพาททางกฎหมาย

การประกอบธุรกิจโรงพยาบาลมีความเสี่ยงที่สำคัญคือการถูกฟ้องเรียกร้องค่าเสียหาย
เพื่อเป็นการป้องกันความเสี่ยงดังกล่าว
บริษัทฯได้จัดให้มีระบบการบริหารความเสี่ยงในการรักษาพยาบาล โดยนำ

ระบบคุณภาพมาตรฐานโรงพยาบาล ต่างๆอาทิ ระบบคุณภาพมาตรฐานโรงพยาบาล JCI จากสถาบัน
Joint Commission International Accreditation (USA)
,ระบบคุณภาพมาตรฐานโรงพยาบาล HA : Hospital Accreditation
และมาตรฐานคุณภาพห้องปฏิบัติการ ISO 15189 มาบังคับใช้และถือเป็นแนวปฏิบัติ
เพื่อให้มั่นใจว่าการดำเนินการที่เกี่ยวกับการรักษาพยาบาลมีคุณภาพ ความปลอดภัย
และเป็นไปตามมาตรฐาน จะช่วยให้บริษัทฯบริหารความเสี่ยงที่อาจเกิดขึ้นได้เป็นอย่างดี

-   ปัจจัยความเสี่ยงในการแข่งขันการประกอบธุรกิจ

  ธุรกิจโรงพยาบาลและการให้บริการทางการแพทย์มีการแข่งขันสูงทั้งจากภาครัฐและภาคเอกชน

ทุกแห่งต่างพัฒนาการให้บริการอย่างต่อเนื่อง เพื่อป้องกันความเสี่ยงในการแข่งขันนั้น บริษัทฯ
จึงมีนโยบายคงไว้ซึ่งความเป็นโรงพยาบาลชั้นนำที่มีคุณภาพการให้บริการดีเยี่ยม
โดยเข้มงวดกับระบบการรักษาพยาบาล นำระบบคุณภาพมาตรฐานโรงพยาบาล Hospital
Accreditation (HA), ระบบคุณภาพมาตรฐานโรงพยาบาล JCI(USA),
มาตรฐานคุณภาพห้องปฏิบัติการ ISO 15189, ระบบคุณภาพอาหาร ระดับสากล GMP/HACCP
และมาตรฐานวิชาชีพต่างๆ ทางการแพทย์มาใช้อย่างต่อเนื่อง
จัดหาเทคโนโลยีทางการแพทย์ที่ทันสมัยเพื่อเพิ่มประสิทธิภาพการให้บริการ
พัฒนาบุคลากรทางการแพทย์ให้มีความรู้ ความสามารถและพัฒนาการให้บริการที่เป็นเลิศ
(Excellent Services ) เพื่อสร้างความประทับใจและความพึงพอใจอย่างสูงสุดให้ผู้รับบริการ

-   ปัจจัยความเสี่ยงด้านบุคลากรทางการแพทย์

ความรู้ความสามารถและความเพียงพอ ของบุคลากรทางการแพทย์ในสาขาวิชาชีพต่างๆ มีความ

สำคัญต่อคุณภาพของการให้บริการรักษาพยาบาลอย่างยิ่ง บริษัทฯจึงให้ความสำคัญในการสรรหา
พัฒนาและธำรงรักษาบุคลากรที่มีความรู้ ความสามารถและมีผลการปฏิบัติงานดี
จึงมีการปรับปรุงกระบวนการบริหารทรัพยากรบุคคล โดย

1.พัฒนากระบวนการสรรหาบุคลากรที่มีคุณสมบัติ มีความรู้ ความสามารถ
ให้เพียงพอกับความต้องการในแต่ละตำแหน่งงาน

2.พัฒนาการบริหารค่าตอบแทนและสวัสดิการ

3.พัฒนาเส้นทางความก้าวหน้าในสายอาชีพต่างๆ

4. พัฒนาด้านแรงงานสัมพันธ์ เพื่อสร้างความผูกพันและความผาสุกให้กับพนักงานขององค์กร

4. ทรัพย์สินที่ใช้ในการประกอบธุรกิจ

บริษัทมีสินทรัพย์รวมสุทธิ ณ วันที่ 31 ธันวาคม 2561 จำนวน 2,303.89 ล้านบาท
ถือเป็นสินทรัพย์ถาวรที่ใช้ในการประกอบธุรกิจทั้งสิ้นจำนวน 1,279.07 ล้านบาท คิดเป็นร้อยละ
55.52 ของสินทรัพย์รวม โดยมีรายละเอียด สินทรัพย์ถาวรหลักที่บริษัทใช้ในการประกอบธุรกิจ ดังนี้

(1) ที่ดิน มีมูลค่าตามบัญชีสุทธิ ณ วันที่ 31 ธันวาคม 2561 เท่ากับ 575.21 ล้านบาท
    ประกอบด้วย

+----------------------------+-------------+--------+-----------------+
| ประเภท/                    | ล           | มูลค่า   | ภาระผูกพัน        |
|                            | ักษณะกรรมสิทธิ์ |        |                 |
| ลักษณะทรัพย์สิน                |             | (ล     |                 |
|                            |             | ้านบาท) |                 |
+----------------------------+-------------+--------+-----------------+
| 1.ที่ดิน 6 แปลง               | บร          | 7.87   | ค้ำป             |
|                            | ิษัทเป็นเจ้าของ | ลบ.    | ระกันเงินกู้ระยะยาว |
| รวมเนื้อที่ 4 ไร่ 3 งาน 80      |             |        | วงเงิน 400       |
| ตารางวา                    |             |        | ล้านบาท กับ       |
|                            |             |        | สถาบันการ        |
| ที่ตั้ง 30/8 ถนนงามวงศ์วาน      |             |        | เงินแห่งหนึ่ง(ปัจจุบัน |
| ตำบลบางเขน อำเภอเมือง       |             |        | ไม่มีเงินกู้)        |
| จังหวัดนนทบุรี                 |             |        | สาขาปากเกร็ด     |
+----------------------------+-------------+--------+-----------------+
| 2.ที่ดิน 2 แปลง               | บร          | 12.96  | ไม่มีภาระผูกพัน     |
|                            | ิษัทเป็นเจ้าของ | ลบ.    | สาขาปากเกร็ด     |
| รวมเนื้อที่ 2 งาน 38 ตารางวา   |             |        |                 |
|                            |             |        |                 |
| ที่ตั้ง ถนนงามวงศ์วาน           |             |        |                 |
| ตำบลบางเขน อำเภอเมือง       |             |        |                 |
| จังหวัดนนทบุรี                 |             |        |                 |
+----------------------------+-------------+--------+-----------------+
| 3.ที่ดิน 5 แปลง               | บร          | 197.47 | ไม่มีภาระผูกพัน     |
|                            | ิษัทเป็นเจ้าของ | ลบ.    | สาขาปากเกร็ด     |
| รวมเนื้อที่ 7 ไร่ 2 งาน 38      |             |        |                 |
| ตารางวา                    |             |        |                 |
|                            |             |        |                 |
| ที่ตั้ง 68/888 ถนนรัตนาธิเบศร์    |             |        |                 |
| ตำบลบางกระสอ อำเภอเมือง     |             |        |                 |
| จังหวัดนนทบุรี                 |             |        |                 |
+----------------------------+-------------+--------+-----------------+
| 4.ที่ดิน 4 แปลง               | บร          | 356.91 | ไม่มีภาระผูกพัน     |
|                            | ิษัทเป็นเจ้าของ | ลบ.    |                 |
| รวมเนื้อที่ 4 ไร่ 1 งาน 33.7    |             |        |                 |
| ตารางวา                    |             |        |                 |
|                            |             |        |                 |
| ที่ตั้ง ถนนงามวงศ์วาน           |             |        |                 |
| ตำบลบางเขน อำเภอเมือง       |             |        |                 |
| จังหวัดนนทบุรี                 |             |        |                 |
+----------------------------+-------------+--------+-----------------+

(2) อาคารและสิ่งปลูกสร้างโรงพยาบาล ประกอบด้วย อาคาร 6 ชั้นและอาคาร 16 ชั้น
มีมูลค่าสุทธิหลังหัก ค่าเสื่อมราคาสะสม ณ วันที่ 31 ธันวาคม 2561 เท่ากับ 351.42 ล้านบาท

(3) เครื่องมือและอุปกรณ์ทางการแพทย์ มีมูลค่าสุทธิหลังหัก ค่าเสื่อมราคาสะสม ณ วันที่ 31
ธันวาคม 2561 เท่ากับ 259.72 ล้านบาท

(4) สินทรัพย์ถาวรอื่นๆ นอกเหนือจากที่ได้ระบุ มีมูลค่าน้อยกว่าร้อยละ 10
ของสินทรัพย์รวมของบริษัท มูลค่าสินทรัพย์ถาวรอื่นๆสุทธิ ณ วันที่ 31 ธันวาคม 2561 เท่ากับ
92.72 ล้านบาท

5. ข้อพิพาททางกฎหมาย

ปัจจุบันบริษัทไม่มีข้อพิพาททางกฎหมายกับบุคคลภายนอกที่มีผลกระทบต่อสินทรัพย์
และการดำเนินธุรกิจอย่างมีนัยสำคัญ

6. ข้อมูลทั่วไปและข้อมูลสำคัญอื่น

6.1 บริษัท

ชื่อบริษัท บริษัท โรงพยาบาลนนทเวช จำกัด (มหาชน)

ชื่อสถานที่ทำการ โรงพยาบาลนนทเวช

ลักษณะการประกอบธุรกิจ ดำเนินธุรกิจโรงพยาบาลเอกชน
ให้บริการการรักษาพยาบาลทั้งผู้ป่วยนอกและผู้ป่วยใน ตลอด 24 ชั่วโมง

ที่ตั้งสำนักงานใหญ่ 432 ถนนงามวงศ์วาน ตำบลบางเขน อำเภอเมืองนนทบุรี จังหวัดนนทบุรี

ที่ตั้งสาขา 530 ถนนรัตนาธิเบศร์ ตำบลบางกระสอ อำเภอเมืองนนทบุรี

จังหวัดนนทบุรี

เลขทะเบียนบริษัท 0107536001087

Home Page www.nonthavej.co.th

E-Mail nonthavej@nonthavej.co.th

โทรศัพท์ 0-2596-7888 (อัตโนมัติ 200 หมายเลข)

โทรสาร 0-2589-8753

จำนวนและชนิดของหุ้นที่จำหน่าย หุ้นสามัญจำนวน 160 ล้านหุ้น มูลค่าหุ้นละ 1
บาทและเรียกชำระแล้ว

เต็มมูลค่า

6.2 จำนวนและชนิดของหุ้นที่จำหน่ายได้แล้วทั้งหมดของนิติบุคคลที่บริษัทถือหุ้น ตั้งแต่

ร้อยละ 10 ขึ้นไปของจำนวนหุ้นที่จำหน่ายได้แล้วทั้งหมดของนิติบุคคลนั้น

-   ไม่มี –

6.3 บุคคลอ้างอิงอื่น ๆ

นายทะเบียนหลักทรัพย์

ชื่อสำนักงาน : บริษัท ศูนย์รับฝากหลักทรัพย์ (ประเทศไทย) จำกัด

ที่ตั้ง : เลขที่ 93 ถนนรัชดาภิเษก แขวงดินแดง เขตดินแดง กรุงเทพฯ 10400

  โทรศัพท์ : 0 2009-9000

โทรสาร : 0 2009-9991

SET Contact center : 0 2009-9999

Website : http://www.set.or.th/tsd

E-mail : SETContactCenter@set.or.th

ฝ่ายกำกับบริษัทจดทะเบียน

ชื่อสำนักงาน : ตลาดหลักทรัพย์แห่งประเทศไทย

ที่ตั้ง : เลขที่ 93 ถนนรัชดาภิเษก แขวงดินแดง เขตดินแดง กรุงเทพฯ 10400

โทรศัพท์ : 0-2009-9000

โทรสาร : 0-2009-9991

Set Contact Center : 0-2009-9999

E-mail : SETContactCenter@set.or.th

Website : http://www.set.or.th

ผู้สอบบัญชี

ชื่อสำนักงาน : บริษัท สำนักงาน ดร.วิรัช แอนด์ แอสโซซิเอทส์ จำกัด

ที่ตั้ง : 518/3 อาคารภาณุนี ชั้น 7

ถนนเพลินจิต แขวงลุมพินี เขตปทุมวัน กรุงเทพฯ 10330

โทรศัพท์ / โทรสาร : 0-2252-2860 , 0-2255-2518 , 0-2254-8386-7

ที่ปรึกษากฎหมาย

ชื่อสำนักงาน : สำนักงานกฎหมายฟาร์อีสฑ์ (ประเทศไทย) จำกัด

ที่ตั้ง : 121/74-75 อาคารอาร์.เอส.ทาวเวอร์ ชั้น 24

ถนนรัชดาภิเษก แขวงดินแดง เขตดินแดง กรุงเทพฯ 10310

โทรศัพท์ : 0-2641-3181-88 , 0-2248-6711

โทรสาร : 0-2641-3189 , 0-2248-6719

ชื่อสำนักงาน : สำนักงานกฎหมายธรรมโชติ

ที่ตั้ง : 6 ซ.นนทบุรี 24/2 ถนนสนามบินน้ำ

ตำบลท่าทราย อำเภอเมือง จังหวัดนนทบุรี 11000

โทรศัพท์ : 0-81815-5160

โทรสาร : 0-2526-6697